proxectonos/corpus_dominio_legal_administrativo_tmp huggingface dataset:
RESOLUCIÓN do 21 de novembro de 2002 pola que se convocan unhas xornadas sobre intervención e defensa persoal policial.
ACADEMIA GALEGA DE SEGURIDADE — III. OUTRAS DISPOSICIÓNS — 02/12/2002

Dentro dos programas de actividades que a Academia Galega de Seguridade ten previsto realizar no ano 2002, conforme as funcións atribuídas pola Lei 4/1992, do 9 de abril, de relización da Academia Galega de Seguridade, anúnciase a realización dunhas xornadas sobre intervención e defensa persoal policial, que se deberán desenvolver conforme as seguintes bases:
Obxectivos.
As xornadas teñen por obxectivos xerais a ampliación de coñecementos sobre as últimas técnicas de intervención e actuación ante as distintas situacións problemáticas que se poidan producir no traballo e na función policial.
Destinatarios.
As xornadas van dirixidas ós membros dos corpos das policías locais de Galicia, ós membros da unidade do CNP adscrita á Comunidade Autónoma de Galicia e, no caso de quedaren prazas vacantes, ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 80.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 12 de decembro de 2002, ás 14 horas.
3. As instancias deberán enviarse á sede da Academia Galega de Seguridade; avenida da Cultura, 36680 A Estrada; ou ben poden entregarse en cal
quera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Materiais.
Os que resulten admitidos deberán presentarse a estas xornadas provistos de atavío deportivo e, no caso de ser posible, co material profesional do que dispoñan (grillóns, bastón policial, tonfa...)
Datas.
As xornadas terán lugar durante os días 13, 14 e 15 de decembro de 2002, no seguinte horario:
-Día 13: xornada de tarde (das 16 ás 21 horas).
-Día 14: xornada de mañá (das 9 ás 14 horas) e tarde (das 16 ás 21 horas)
-Día 15: xornada de mañá (das 9 ás 14 horas).
Relación de admitidos.
A relación de admitidos publicarase o día 12 de decembro de 2002, ás 18 horas, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Salón de actos da Academia Galega de Seguridade, avenida da Cultura, s/n, e nas instalacións do colexio Figueroa habilitado para este evento, no concello da Estrada.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 21 de novembro de 2002.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 326/2002, do 14 de novembro, polo que se aproba a modificación do escudo do Concello de Calvos de Randín (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/12/2002

O Concello de Calvos de Randín, considerou conveniente organizar correctamente o seu emblema municipal para perpetualo con simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente solicitude de modificación do escudo, para a aprobación definitiva do mesmo.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Labo
rais e logo de deliberación do Consello da Xunta de Galicia na súa reunión do día catorce de novembro de dous mil dous,
DISPOÑO:
Artigo único.-Aproba-la modificación do escudo do Concello de Calvos de Randín (Ourense), que figura como anexo, organizado do seguinte xeito: de sinople (verde), unha torre de ouro (amarelo), acompañada de seis bezantes do mesmo. Ó timbre, a coroa real pechada.
Santiago de Compostela, catorce de novembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 328/2002, do 14 de novembro, polo que se aproba a bandeira do Concello de Castrelo do Val (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/12/2002

O Concello de Castrelo do Val (Ourense), considerou conveniente organizar correctamente a súa bandeira municipal para perpetuala con simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de
representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de novembro de dous mil dous,
DISPOÑO:
Artigo único.-Aproba-la bandeira do Concello de Castrelo do Val (Ourense), que figura como anexo, organizada do seguinte xeito: sobre o pano verde, a torre de amarelo e, terciado á hasta, de negro coa cruceta -ou cruz patada- de amarelo, acompañada das vieiras en branco.
Santiago de Compostela, catorce de novembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 325/2002, do 14 de novembro, polo que se aproba a bandeira do Concello de Cee (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/12/2002

O Concello de Cee (A Coruña), considerou conveniente organizar correctamente o seu emblema municipal para perpetualo con simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da bandeira municipal, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de novembro de dous mil dous,
DISPOÑO:
Artigo único.-Aproba-la bandeira do Concello de Cee (A Coruña), que figura como anexo, organizada do seguinte xeito: Sobre o pano verde, a torre heráldica de amarelo e, terciado á hasta, de vermello
coa cabeza de lobo de amarelo e, no alto, a vieira en branco.
Santiago de Compostela, catorce de novembro de dos mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 327/2002, do 14 de novembro, polo que se aproba a bandeira do Concello de Calvos de Randín (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/12/2002

O Concello de Calvos de Randín (Ourense), considerou conveniente organizar correctamente a súa bandeira municipal para perpetuala con simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei
5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na reunión do día catorce de novembro de dous mil dous,
DISPOÑO
Artigo único.-Aproba-la bandeira do Concello de Calvos de Randín (Ourense), que figura como anexo, organizada do seguinte xeito: sobre o pano verde, a torre de amarelo acompañada dos seis besantes do mesmo.
Santiago de Compostela, catorce de novembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 18 de novembro de 2002, da Dirección Xeral de Centros e Inspección Educativa, pola que se publica a concesión dos premios extraordinarios de formación profesional correspondentes ó curso 2000/2001 convocados pola Orde do 18 de setembro de 2002.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/2002

A Orde do 18 de setembro de 2002 (DOG do 27 de setembro), pola que se convocaban os premios extraordinarios de formación profesional correspondentes ó curso 2000/2001, establecía no seu artigo sétimo 4 que, de acordo coa proposta feita polo tribunal, o director xeral de Centros e Inspección Educativa concedería os premios extraordinarios de formación profesional.
Unha vez realizada a valoración polo tribunal de selección, publicada a acta provisional coas puntuacións obtidas polos candidatos e unha vez resoltas as reclamacións presentadas e vista a acta coa pro
posta definitiva de adxudicación dos premios extraordinarios, esta dirección xeral
RESOLVE:
Primeiro.-Concede-los premios extraordinarios de formación profesional, correspondentes ó curso 2000-2001, ós alumnos que figuran no anexo a esta resolución.
Segundo.-Esta resolución, que pon fin á vía administrativa, pódese recorrer, mediante recurso potestativo de reposición, no prazo dun mes, ante o director xeral de Centros e Inspección Educativa, ou impugnar, mediante a interposición de recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados desde o día seguinte ó da data da súa publicación.
Santiago de Compostela, 18 de novembro de 2002.
Alberto González Armesto
Director xeral de Centros e Inspección Educativa
ANEXO
APELIDOS E NOME
FAMILIA/RAMA
CICLO/ESPECIALIDADE
CENTRO EDUCATIVO
FERNÁNDEZ BERNARDO, TANIA
ADMINISTRATIVA
CONTABILIDADE
IES PORTOVELLO, OURENSE
FREIRE LÓPEZ, DIEGO
MANTEMENTO E SERVICIOS Á PRODUCCIÓN
MANTEMENTO DE EQUIPO INDUSTRIAL
IES DE CEDEIRA, CEDEIRA, A CORUÑA
GÓMEZ BASANTA, NATALIA
SANITARIA
MINUSVÁLIDOS PSÍQUICOS
IES DAVIÑA REI MONFORTE, LUGO
GÓMEZ RODRÍGUEZ, REBECA
ADMINISTRATIVA
ADMINISTRACIÓN E FINANZAS
IES ESCOLAS PROVAL. NIGRÁN, PONTEVEDRA
GONZÁLEZ AMOEDO, ROCÍO
ELECTRICIDADE, ELECTRÓNICA
DESENVOLVEMENTO DE PRODUCTOS ELECTRÓNICOS
IES PEDRO FLORIÁN. REDONDELA, PONTEVEDRA
LORENZO DÁVILA, ANA Mª
SERVICIOS Á COMUNIDADE
EDUCACIÓN INFANTIL
IES PORTOVELLO OURENSE
QUINTELA ÁLVAREZ, SALOMÉ
SANITARIA
HIXIENE BUCODENTAL
CPR SANITEX. VIGO, PONTEVEDRA
REY RICO, MARÍA AMPARO
QUÍMICA
QUÍMICA AMBIENTAL
IES CONCEPCIÓN ARENAL FERROL. A CORUÑA
VILA GARCÍA, SABELA
INFORMÁTICA
ADMINISTRACIÓN DE SISTEMAS INFORMÁTICOS
IES FERNANDO WIRTZ. A CORUÑA
ORDE do 11 de novembro de 2002 pola que se fai a segunda convocatoria de axudas de carácter socioeconómico ós pescadores dependentes ata 1999 do acordo de pesca con Marrocos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 02/12/2002

A Orde do 4 de febreiro de 2002 pola que se establecen as bases e condicións e se regula o procedemento de concesión de axudas de carácter socioeconómico ós pescadores dependentes ata 1999 do Acordo de pesca con Marrocos prevé, no seu artigo 4, que as convocatorias poderán ser varias, rexeranse polas bases e condicións establecidas na dita orde e os remanentes dunha convocatoria acumularanse á seguinte.
Para tal obxecto, esta consellería,
DISPÓN:
Artigo 1º.-Convocatoria de axudas.
Convócanse, por segunda vez neste exercicio, axudas de carácter socioeconómico ós pescadores
dependentes ata 1999 do acordo de pesca con Marrocos, que se rexerán polas bases e condicións e de acordo co procedemento establecido na Orde do 4 de febreiro de 2002 (DOG do 21 de febreiro); o prazo de presentación de solicitudes, de acordo co seu artigo 11 será de trinta días hábiles contados a partir do seguinte ó da publicación desta convocatoria.
Artigo 2º.-Crédito orzamentario.
As subvencións concédense con cargo á aplicación orzamentaria 12.03.614B.780.0 do exercicio vixente e cun importe de 1.646.468 euros.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de novembro de 2002.
Enrique César López Veiga
Conselleiro de Pesca e Asuntos Marítimos
RESOLUCIÓN do 22 de novembro de 2002, da Dirección Xeral de Centros e Inspección Educativa, pola que se autorizan os programas de garantía social en centros privados e institucións sen ánimo de lucro, que figuran nos anexos I e II, respectivamente, para o curso 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/2002

En virtude da Orde do 5 de maio de 1997 (DOG do 29 de maio) pola que se regulan os programas de garantía social na Comunidade Autónoma de Galicia,
Esta dirección xeral, por proposta da Dirección Xeral de Ordenación Educativa e Formación Profesional,
RESOLVE:
Autoriza-los programas de garantía social en centros privados e institucións sen ánimo de lucro, que figuran nos anexos I e II, respectivamente, para o curso 2002-2003.
Santiago de Compostela, 22 de novembro de 2002.
Alberto González Armesto
Director xeral de Centros e Inspección Educativa
ANEXO I
Provincia: A Coruña.
-Centro privado Agarimo de Arteixo.
1 PGS operario de albanelería.
1 PGS axudante de servicios de restaurante e bar.
1 PGS servicios auxiliares de oficina.
1 PGS operarios de viveiros e xardíns.
1 PGS operario de carpintería de madeira maciza.
-Centro privado Nosa Señora de Chamorro de Narón.
1 PGS auxiliar de florería.
Provincia: Pontevedra.
-Centro privado Rizo de Pontevedra.
1 PGS auxiliar de perruquería.
ANEXO II
Provincia: Lugo.
-Cruz Vermella de Lugo.
1 PGS auxiliar de axuda no domicilio e residencias asistidas.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 11 de novembro de 2002 pola que se fai a segunda convocatoria de axudas á paralización definitiva dos buques dependentes ata 1999 do acordo de pesca con Marrocos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 02/12/2002

A Orde do 6 de febreiro de 2002 pola que se establecen as bases e condicións e se regula o procedemento de concesión de axudas á paralización definitiva dos buques dependentes ata 1999 do acordo de pesca con Marrocos prevé, no seu artigo 4, que as convocatorias poderán ser varias, rexeranse polas bases e condicións establecidas na dita orde e os remanentes dunha convocatoria acumularanse á seguinte.
Para tal obxecto, esta consellería
DISPÓN:
Artigo 1º.-Convocatoria de axudas.
Convócanse, por segunda vez neste exercicio axudas á paralización definitiva dos buques dependentes ata 1999 do acordo de pesca con Marrocos, que se rexerán polas bases e condicións e de acordo co procedemento establecido na Orde do 6 de febreiro de 2002 (DOG do 21 de febreiro); o prazo de presentación de solicitudes, de acordo co seu artigo 13 será de vinte días hábiles contados a partir do seguinte ó da publicación desta convocatoria.
Artigo 2º.-Crédito orzamentario.
As subvencións concédense con cargo á aplicación orzamentaria 12.03.614B.771.0 do exercicio vixente e cun importe 2.164.637 euros.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de novembro de 2002.
Enrique César López Veiga
Conselleiro de Pesca e Asuntos Marítimos
DECRETO 335/2002, do 22 de novembro, polo que se dispón o nomeamento de vocal do Consello de Administración do ente público Portos de Galicia.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 09/12/2002

O Consello de Administración é o órgano superior colexiado do ente público Portos de Galicia; así se
dispón no artigo 10 do Regulamento do ente aprobado polo Decreto 227/1995, do 20 de xullo.
No citado artigo sinálase a composición do Consello de Administración, así como a forma de nomeamento e cesamento dos seus vocais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Producida a vacante dun dos vocais representantes da Consellería de Pesca e Asuntos Marítimos no Consello de Administración do ente público, como consecuencia de xubilación do anterior vocal, e vista a proposta emitida pola Consellería de Pesca e Asuntos Marítimos, por proposta do conselleiro de Política Territorial, Obras Públicas e Vivenda na súa reunión do día vintedous de novembro de dous mil dous,
DISPOÑO:
Artigo único.-O nomeamento como vocal do Consello de Administración do ente público Portos de Galicia.
En representación da Consellería de Pesca e Asuntos Marítimos: Manuel Chan González.
Santiago de Compostela, vintedous de novembro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial
Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 334/2002, do 22 de novembro, polo que se dispón o cesamento de vocal do Consello de Administración do ente público Portos de Galicia.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 09/12/2002

O Consello de Administración é o órgano superior colexiado do ente público Portos de Galicia; así se dispón no artigo 10 do Regulamento do ente aprobado polo Decreto 227/1995, do 20 de xullo.
No citado artigo sinálase a composición do Consello de Administración, así como a forma de nomeamento e cesamento dos seus vocais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Producida a vacante dun dos vocais representantes da Consellería de Pesca e Asuntos Marítimos no Consello de Administración do ente público, como consecuencia de xubilación, e vista a proposta emitida pola Consellería de Pesca e Asuntos Marítimos, por proposta do conselleiro de Política Territorial, Obras Públicas e Vivenda na súa reunión do día vintedous de novembro de dous mil dous,
DISPOÑO:
Artigo único.-Que cese como vocal do Consello de Administración do ente público Portos de Galicia, agradecéndolle os servicios prestados:
En representación da Consellería de Pesca e Asuntos Marítimos: José Louro Lojo.
Santiago de Compostela, vintedous de novembro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial
Obras Públicas e Vivenda
CORRECCIÓN de erros.-Orde do 14 de novembro de 2002 pola que se procede á convocatoria para o ano 2003 das axudas para o fomento da innovación empresarial e prestación de servicio no sector da minería na Comunidade Autónoma galega, en réxime de concorrencia competitiva, de acordo coas bases reguladoras establecidas no anexo I da Orde do 11 de marzo de 2002 (publicada no Diario Oficial de Galicia número 55, do 18 de marzo).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/12/2002

Advertido erro na orde arriba epigrafada, publicada no DOG nº 225, do 21-11-2002, cómpre realiza-la seguinte corrección:
Na páxina 16.245, artigo 2º da orde.-Créditos orzamentarios e contía máxima das axudas, onde di: «563.000 euros para a anualidade 2005», debe dicir: «675.143,80 euros para a anualidade 2005».
No cadro de aplicacións orzamentarias, no recadro do total do ano 2005, onde di: «563.000 euros», debe dicir: «675.143,80 euros».
DECRETO 331/2002, do 14 de novembro, polo que se aproba a modificación do escudo do Concello de Moeche (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/12/2002

O Concello de Moeche (A Coruña), considerou conveniente organizar correctamente o seu emblema municipal para perpetualo con simboloxía adecuada e conforme as normas da heráldica. Para isto, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica do seu escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de
Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de novembro de dous mil dous,
DISPOÑO:
Artigo único.-Aproba-la modificación do escudo do Concello de Moeche (A Coruña), que figura como anexo, organizado do seguinte xeito: de sinople (verde), unha banda engolada de ouro (amarelo), acompañada de dúas torres do mesmo. Ó timbre, a coroa real pechada.
Santiago de Compostela, catorce de novembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 330/2002, do 14 de novembro, polo que se aproba a bandeira do Concello de Rábade (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/12/2002

O Concello de Rábade (Lugo), considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta
de Galicia na súa reunión do día catorce de novembro de dous mil dous,
DISPOÑO:
Artigo único.-Aproba-la bandeira do Concello de Rábade (Lugo), que figura como anexo, organizada do seguinte xeito: partida ó medio. De azul coa aguia de amarelo, á hasta, e de amarelo ó batente.
Santiago de Compostela, catorce de novembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 329/2002, do 14 de novembro, polo que se aproba a modificación do escudo do Concello de Rábade (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/12/2002

O Concello de Rábade (Lugo) considerou conveniente organizar correctamente o seu emblema municipal para perpetualo con simboloxía adecuada e conforme as normas da heráldica. Para isto, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de novembro de dous mil dous,
DISPOÑO:
Artigo único.-Aproba-la modificación do escudo do Concello de Rábade (Lugo), que figura como anexo, organizado do seguinte xeito: de azur (azul), sobre ondas de prata (branco) e azur, a ponte de ouro (amarelo), sumado dunha aguia do mesmo, bicada e armada de gules (vermello). Ó timbre, coroa real pechada.
Santiago de Compostela, catorce de novembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 332/2002, do 14 de novembro, polo que se aproba a bandeira do Concello de Moeche (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/12/2002

O Concello de Moeche (A Coruña) considerou conveniente organizar correctamente a súa bandeira municipal para perpetuala con simboloxía adecuada e conforme as normas da heráldica. Para isto, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de novembro de dous mil dous,
DISPOÑO:
Artigo único.-Aproba-la bandeira do Concello de Moeche (A Coruña), que figura como anexo, organizada do seguinte xeito: sobre o pano verde, a banda engolada de amarelo acompañada de dúas torres do mesmo.
Santiago de Compostela, catorce de novembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Resolución do 8 de outubro de 2002, da Delegación Provincial de Pontevedra, pola que se dicta a normativa para a pesca da lamprea no río Tea e se fixa o período e condicións para presenta-las solicitudes para participar no sorteo de postos de pesca, no vindeiro ano 2003.
CONSELLERÍA DE MEDIO AMBIENTE — III. OUTRAS DISPOSICIÓNS — 04/12/2002

Advertido un erro no anexo da Resolución do 8 de outubro de 2002, da Delegación Provincial da Consellería de Medio Ambiente de Pontevedra, publicada no Diario Oficial de Galicia nº 205, do 23 de outubro, na páxina 15.077, onde di:
Nº estacada
Distancia (m)
6 a 7
100
7 a 8
60
8 a 9
115
cómpre face-la seguinte corrección:
Nº estacada
Distancia (m)
6 a 7
100
8 anulada
7 a 9
175
RESOLUCIÓN do 19 de novembro de 2002, da Dirección Xeral de Ordenación Educativa e Formación Profesional, pola que se fai pública a lista de aprobados no curso de especialización en educación infantil para mestres convocado pola Orde do 10 de abril de 2001 (Diario Oficial de Galicia do 4 de maio).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/12/2002

Pola Orde do 10 de abril de 2001 (DOG do 4 de maio) a Consellería de Educación e Ordenación Universitaria convocou un curso de especialización en educación infantil para mestres en servicio activo na Comunidade Autónoma de Galicia, para realizar segundo a modalidade de formación a distancia.
Desenvolvidas as fases teórico-práctica, práctica e avaliación previstas nos puntos I e II do anexo I da devandita orde de convocatoria, procede facer pública a relación dos mestres que as superaron. En consecuencia,
DISPOÑO:
Primeiro.-Declarar aptos os mestres que superaron satisfactoriamente o citado curso de especialización en educación infantil, convocado por Orde do 10 de abril de 2001, que se relacionan no anexo desta resolución.
Segundo.-As delegacións provinciais da Consellería de Educación e Ordenación Universitaria procederán a expedi-la certificación de habilitación en educación infantil ós mestres funcionarios de carreira que se declaran aptos ó abeiro desta resolución.
Terceiro.-Contra esta resolución, que esgota a vía administrativa, os interesados poderán interpoñer recurso potestativo de reposición perante a directora xeral de Ordenación Educativa e Formación Profesional, no prazo dun mes contado a partir do día seguinte ó da súa publicación, segundo o disposto nos artigo 116 e 117 da Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 19 de novembro de 2002.
Mª Pilar del Mar Pérez Marsó
Directora xeral de Ordenación Educativa e Formación Profesional
ANEXO
Profesores declarados aptos no curso de especialización en educación infantil
DNI Apelidos e nome
32791817Buide Hernández, María Teresa
07467359Cid Fernández, María Concepción
35282074Couto Paz, María Teresa
32645312Estévez Ledo, Magdalena
34927578Fernández Núñez, María Esther
32776354Juncter Mouzo, María Dolores
DNI Apelidos e nome
34586577Lastra Lorenzo, Jaime
33785981López Sánchez, Carmen
76505556Mahía Paredes, Clotilde
34957268Pérez González, Cristalina
32412584Santamariña Peteiro, José
34925811Seoane Balado, Estrella Isabel
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 18 de novembro de 2002 pola que se ordena publica-la decisión do xurado do Premio Elías Valiña ó esforzo revitalizador e promocional do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 04/12/2002

Por Orde do 3 de abril de 2002 (DOG nº 72, do luns 15 de abril) convocouse o Premio Elías Valiña ó esforzo revitalizador e promocional do Camiño de Santiago, co fin de recoñecer e recompensa-los méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuíndo así ó coñecemento e divulgación do significado histórico, relixioso e cultural da Ruta Xacobea.
O artigo 4º da citada orde establece que o premio será outorgado por un xurado presidido polo conselleiro de Cultura, Comunicación Social e Turismo ou persoa en quen delegue, e estará integrado polos seguintes membros: o presidente do Comité Internacional de Expertos do Camiño de Santiago, dous membros nomeados polo comité, as institucións, asociacións culturais, padroados ou fundacións que resultasen gañadores nas anteriores convocatorias e os presidentes das entidades inscritas no Rexistro de Entidades de Promoción do Camiño de Santiago cos números 21, 22, 23 e 24.
De acordo co citado artigo 4º, as decisións do xurado serán inapelables e daranse a coñecer mediante publicación no DOG e por comunicación directa ó galardoado.
Por todo isto,
RESOLVO:
Artigo único.-Ordeno publica-la decisión do xurado do Premio Elías Valiña ó esforzo revitalizador e promocional do Camiño de Santiago.
O citado xurado, reunido en Santiago de Compostela o día 15 de novembro de 2002, acordou concede-lo Premio Elías Valiña ó esforzo revitalizador e promocional do Camiño de Santiago, ó proxecto presentado pola asociación Los Amigos del Camino de Santiago. Centro de Estudios Jacobeos, de Estella-Lizarra (Navarra).
Santiago de Compostela, 18 de novembro de 2002.
Jesús Pérez Varela
Conselleiro de Cultura, Comunicación Social e Turismo
RESOLUCIÓN do 20 de novembro de 2002, da Dirección Xeral de Recursos Mariños, pola que se fai público o modelo do permiso para exerce-la actividade de marisqueo a pé.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 04/12/2002

A Resolución do 29 de xaneiro de 1996, da Dirección Xeral de Marisqueo e Acuicultura, facía público o modelo de permiso de explotación para marisqueo a pé. Á vista da experiencia adquirida é necesario actualiza-lo modelo de permiso de forma que se adapte ás novas necesidades.
Para mellora-lo control de acceso á actividade é precisa a incorporación de elementos de identificación, código de barras, que permitan mellora-las prestacións das tarxetas.
En virtude da disposición derradeira primeira da Orde do 31 de maio de 1995, pola que se regula a expedición e revalidación do permiso de explotación para exerce-la actividade pesqueira e marisqueira, esta dirección xeral
RESOLVE:
Primeiro.-Modificar e facer público o modelo de permiso de explotación para exerce-la actividade de marisqueo a pé.
Segundo.-O permiso de explotación para marisqueo a pé consistirá nunha tarxeta plástica personalizada segundo o modelo do anexo I da presente resolución.
Terceiro.
1. Deixar sen efecto a Resolución do 29 de xaneiro de 1996 da Dirección Xeral de Marisqueo e Acuicultura.
2. As tarxetas expedidas conforme a normativa que agora se modifican seguirán vixentes ata a entrega e substitución polo novo modelo.
Santiago de Compostela, 20 de novembro de 2002.
Javier Pereiro Muñoz
Director xeral de Recursos Mariños
ANEXO I
As tarxetas do permiso de explotación para marisqueo a pé axustaranse ó modelo coas seguintes características:
-Material: PVC ou PVCA laminado.
-Tamaño: 85,60 mm de longo, 53,98 mm de largo, e 0,76 mm de grosor.
Cantos arrendondados cun raio de 3,18 mm.
Suxeito ás normas ISO 7810 (1985).
-No seu anverso, no ángulo superior dereito a fotografía do titular, integrada por dixitalización a cor. (medidas 1,5 x 2 cm).
Personalización na banda vermella, o número de permiso de explotación en negro, este constará dunha serie de caracteres alfa-numéricos dos cales os dous primeiros indicarán a provincia, os tres seguintes a confraría ou entidade á que pertence o titular, os cinco seguintes corresponderán ó número de orde e os dous últimos sinalarán a zona. Na banda azul, segundo o modelo que se xunta, figurarán os datos identificativos: nome, apelidos, DNI, recurso que se explota, data de caducidade, zona de traballo e, por último, a entidade asociativa.
-Reverso: personalizarase en negro o código de barras. En azul levará un extracto das normas que regulan o uso da tarxeta.
ORDE do 26 de novembro de 2002 pola que se establecen os domingos e festivos nos que se autoriza a apertura de establecementos comerciais durante o ano 2003.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/12/2002

De acordo co disposto no artigo 3, punto dous, do Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, modificado polo Decreto 98/1998, do 20 de marzo, a Consellería de Industria e Comercio fixará anualmente oito domingos e festivos, que se considerarán hábiles para os efectos do exercicio da actividade comercial en todo o territorio da Comunidade Autónoma de Galicia.
O Real decreto lei 6/2000, do 23 de xuño, de medidas urxentes de intensificación da competencia en mercados de bens e servicios, establece no seu artigo 43.un.2 que os domingos e festivos nos que os comercios poderán permanecer abertos ó publico serán, como mínimo, once no ano 2003.
En aplicación dos citados preceptos, logo de consulta efectuada cos axentes socioeconómicos interesados, e tendo en conta o interese xeral do comercio e dos consumidores, procédese á fixación dos 11 domingos e festivos que, para os efectos do exercicio da actividade comercial, terán a condición de hábiles durante o ano 2003.
DISPOÑO:
Artigo 1º
Os domingos e festivos nos que os establecementos comerciais poderán permanecer abertos ó público cun horario máximo de 12 horas diarias durante o ano 2003 son:
5 de xaneiro.
12 de xaneiro.
17 de abril.
17 de maio.
6 de xullo.
1 de novembro.
30 de novembro.
6 de decembro.
14 de decembro.
21 de decembro.
28 de decembro.
Artigo 2º
O disposto no artigo anterior entenderase sen prexuízo das normas xerais que, en materia de horarios comerciais, establece o artigo 43 do Real decreto lei 6/2000, e o Decreto 365/1996, do 26 de setembro, no que non se opoña ó citado real decreto lei.
Disposición transitoria
Mentres non se proceda a adapta-lo Decreto 365/1996, do 26 de setembro, polo que se regulan os horarios comerciais na Comunidade Autónoma de Galicia, ó disposto no Real decreto lei 6/2000, os mínimos que fixa o artigo 43.un.2 do citado real decreto lei terán a consideración de límites máximos na Comunidade Autónoma de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de novembro de 2002.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 22 de novembro de 2002 pola que se convoca o réxime de concesión de axudas para a substitución de guindastres-torre desmontables para obras na Comunidade Autónoma de Galicia, no ano 2003, de acordo coas bases reguladoras establecidas no anexo V da Orde do 11 de marzo de 2002, publicada no Diario Oficial de Galicia, número 55, do 18 de marzo e número 77, do 22 de abril.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/12/2002

Advertido un erro na devandita orde, publicada no DOG nº 230, do 28 de novembro de 2002, cómpre face-la seguinte corrección:
Na páxina 16.581, artigo 4º.-Solicitudes, prazo de presentación e documentación, onde di: «O prazo para a presentación das solicitudes finalizará o día 30 de xaneiro de 2003», debe dicir: «O prazo para a presentación das solicitudes iniciarase ó día seguinte da publicación desta orde no DOG e rematará o día 30 de xaneiro de 2003».
CONSELLERÍA DE CULTURA, COMUNICACIÓN SOCIAL
E TURISMO
DECRETO 336/2002, do 22 de novembro, polo que se aceptan as doazóns de obras de arte feitas a favor da Comunidade Autónoma de Galicia, para a súa exposición, garda e conservación nas dependencias do Instituto de Educación Secundaria Pintor Colmeiro (Silleda-Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/12/2002

Con data do 14 de xuño de 2002, a Consellería de Cultura, Comunicación Social e Turismo remitiu á Consellería de Economía e Facenda o expediente de doazón de obras de arte de Manuel Colmeiro Guimarás, feita por Emilia González Colmeiro e Alba, Elena e Albino Colmeiro González.
A Secretaría Xeral e do Patrimonio tramitou o expediente de aceptación, logo dos respectivos informes favorables da Comisión Superior de Valoración de Bens Culturais de Interese para Galicia, de conformidade co establecido nos artigos 17 da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo.
Na súa virtude, por proposta do conselleiro de Economía e Facenda, nos termos establecidos polos doadores e logo de deliberación do Consello da Xunta de Galicia na súa reunión do día vintedous de novembro de dous mil dous,
DISPOÑO:
Artigo 1º
Acepta-las seguintes doazóns de obras de arte que a seguir se relacionan:
1. Doador: Emilia González Colmeiro.
Autor: Manuel Colmeiro Guimarás.
Título: Paisaxe.
Ano: asinado por Colmeiro en 1965.
Técnicas: óleo sobre cartón.
Dimensións: 61 x 46 centímetros.
2. Doador: Alba María Concepción, Albino Emilio Antonio, Elena Mercedes Concepción Colmeiro González.
Autor: Manuel Colmeiro Guimarás.
Título: Figuras.
Ano: aparece asinado por Colmeiro en 1961.
Técnica: pluma e tinta china.
Dimensións: 51 x 32 centímetros.
Artigo 2º
Os bens son doados para a súa exposición, garda e conservación nas dependencias do Instituto de
Educación Secundaria Pintor Colmeiro (Silleda-Pontevedra).
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites para a efectividade deste decreto.
Santiago de Compostela, vintedous de novembro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 25 de novembro de 2002 pola que se determinan as festas locais nas que se autoriza a apertura de establecementos comerciais durante o ano 2003.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/12/2002

De acordo co disposto no artigo 3.2º do Decreto 365/1996, do 26 de setembro, polo que se regulan os horarios comerciais no ámbito na Comunidade Autónoma de Galicia, modificado polo Decreto 98/1998, do 20 de marzo, as festas locais soamente se considerarán hábiles para os efectos de actividade comercial se os respectivos concellos así llo solicitan á Consellería de Industria e Comercio con anterioridade ó 15 de novembro de cada ano, para a súa incorporación ó calendario que rexerá no ano seguinte.
Unha vez transcorrido o prazo para a presentación de solicitudes dos concellos e á vista das presentadas,
DISPOÑO:
1. Autoriza-la apertura dos establecementos comerciais durante o ano 2003 nos festivos locais dos concellos e días que a seguir se relacionan:
-Concello de Barbadás (Ourense): 4 de marzo e 11 de novembro.
-Concello de Padrenda (Ourense): 24 de xuño e 29 de setembro.
-Concello de Vilardevós (Ourense): 11 de novembro.
-Concello de Gondomar (Pontevedra): 21 de marzo e 11 de xullo.
-Concello de Lalín (Pontevedra): 23 de setembro.
2. O resto dos festivos locais non determinados no punto anterior consideraranse inhábiles para os efectos de actividade comercial durante o ano 2003.
Santiago de Compostela, 25 de novembro de 2002.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 28 de outubro de 2002 pola que se modifica a oferta educativa de ciclos formativos, a partir do curso 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/12/2002

Advertido un erro no texto da citada orde, publicada no DOG número 220, do 14 de novembro, cómpre efectua-la oportuna corrección.
Na páxina 15.960, onde di: «IES Porta da Auga de Ribadeo (Lugo), código 27010945. Acabamentos de construcción.», debe dicir: «IES Porta da Auga de Ribadeo (Lugo), código 27010945. Acabados de construcción».